The Blacklist

Handling

Raymond "Red" Reddington, en tidligere offiser i Office of Naval Intelligence som forsvant for tjue år siden og endte opp på FBI Ten Most Wanted Fugitives, overgir seg selv til FBIs assisterende direktør, Harold Cooper, i J. Edgar Hoover Building i Washington, D.C.. Han blir tatt med til en "black site" hvor han forklarer at han ønsker å hjelpe FBI med å finne og arrestere terrorister og kriminelle han har vært i kontakt med de siste 20 årene; individer som er så farlige og smarte at den amerikanske regjeringen ikke engang vet om dem.
Han tilbyr sin informasjon og assistanse, og stiller to krav: amnesti, samt at han kun jobber med Elizabeth Keen, en ny agent som er spesialisert i gjerningsmannsprofilering under Cooper. Keen og Cooper er mistenksomme på grunn av Reddingtons interesse i henne, men han nekter å forklare hvor interessen kommer fra. Etter at Cooper tester Reddingtons tilbud ved å finne og drepe en terrorist i den første episoden, avslører Reddington at mannen kun var den første på hans "blacklist" over internasjonale kriminelle, en liste han har laget i løpet av sin kriminelle karriere, og forklarer at han og FBI begge er interessert i å eliminere. Etter hvert som serien fortsetter blir mysteriene rundt Reddington og Keen sine liv, samt Reddingtons interesse i henne, sakte oppklart, med flere overraskende vendepunkt. 
Navnet og plassering på listen for episodens kriminelle vises i begynnelsen av hver episode, med unntak av tre episoder, "Cape May", "Requiem" og "Ruin.

Rollebesetning

Ifølge Eisendrat var det en vanskelig prosess for rollebesetningen. I februar 2013 ble Kiefer Sutherland tilbudt rollen for Raymond Reddington av NBC. Etter å ha sett på andre kandidater for rollen ringte Einsendrath og Bokencamp til James Spader for å høre om han kunne være interessert. Spader fikk rollen tre dager før filmingen begynte.
Megan Boone brukte en uke på å forberede seg for sin audition for Elizabeth Keen. Boone følte at den første auditionen var en av hennes beste, og ble kalt inn flere ganger etterpå. I mars 2013 rapporterte Deadline.com at Boone hadde takket ja til den kvinnelige hovedrollen i serien.

Innspillingssteder og teknikk

Selv om serien er satt til Washington, D.C., er den for det meste spilt inn i det samme studioet i Manhattan hvor Law & Order ble spilt inn over 20 år. Produsent Richard Heus sa at de valgte å spille inn enkelte steder i Washington, D.C. fordi de ble sett på som "ikoniske amerikanske steder". Dette inkluderer Lincolnmonumentet, Washingtonmonumentet og National Mall.
Serien er spilt inn i 4k med Sony PMW-F55 som er tilpasset for å bruke linser fra Panavision. Den er redigert med Avid Media Composer, som seriens filmklipper, Christopher Brookshire, sier at sørger for seriens ""very distinctive look and pace". I gjennomsnitt brukes det tre kameraer på en gang, men det brukes noen ganger opp til seks kameraer samtidig.

Anmeldelser

Den første sesongen av The Blacklist fikk gode anmeldelser fra TV-anmeldere. På Rotten Tomatoes fikk sesongen 82% over 45 anmeldelser, med en gjennomsnittlig grad på 7/10, og beskrivelsen lyder, "James Spader is riveting as a criminal-turned-informant, and his presence goes a long way toward making this twisty but occasionally implausible crime procedural compelling". På Metacritic har serien fått 74 av 100 basert på 31 anmeldelser.
David Wiegand for San Francisco Chronicle skrev om pilotepisoden, "You think you know this situation and how it will turn out, but there are surprising, yet entirely credible, twists throughout Monday's episode". Robert Bianco for USA Today sa at "The Blacklist is a solid weekly crime show built around a genuine TV star. That's the kind of series the networks have to be able to pull off to survive. And with Spader in command, odds are NBC will". Tim Goodmans anmeldelse The Hollywood Reporter skrøt over Spaders opptreden, samt at "there's an over-arching element to the premise as well that makes it intriguing without making it overly complicated."

TV-sendinger

Serien blir sendt samme dag på Global i Canada. I Australia hadde serien premiere på Seven Network den 30. september 2013 under tittel James Spader's The Blacklist. Episoden hadde de høyeste seertallene den kvelden. I New Zealand hadde serien premiere på TV3 den 2. februar 2014. Den andre sesongen hadde premiere den 23. september. I Storbritannia og Irland hadde serien premiere på Sky Living den 4. oktober 2013. Den andre sesongen hadde premiere den 3. oktober 2014. I Norge sendes serien på TV3

Tegneserie

Titan Books annonserte en offisiell tegneserie basert på TV-serien, som skulle skrives av Nicole Phillips og tegnes av Beni Lobel. Medvirkende fra TV-serien jobber også på dette prosjektet.
David Leach sa til The Hollywood Reporter at tegneserien er "a true extension of the television series” som gir “new dimensions of the characters that have captured the audiences worldwide." Serien skal åpnes med en historie som går over seks utgaver, som vil være "a journey deep into the dark world of international espionage, conspiracies and intrigue on a global scale."
Utgave #1 ble sluppet den 22. juli 2015 i papirformat samt digitalt.